pythainlp/thai-wiki-dataset-v4 huggingface dataset:
นารายา

บริษัท นารายณ์อินเตอร์เทรด จำกัด  ซึ่งใช้เครื่องหมายการค้า นารายา  ก่อตั้งเมื่อวันที่ 6 ตุลาคม พ.ศ. 2532 โดย วาสซิลิโอส ลาทูรัส และภรรยา วาสนา รุ่งแสนทอง ด้วยทุนจดทะเบียนหนึ่งล้านบาท
ประวัติ.
บริษัท นารายณ์อินเตอร์เทรด จำกัด ก่อตั้งเมื่อวันที่ 6 ตุลาคม พ.ศ. 2532 โดยจดทะเบียนเครื่องหมายการค้า “NaRaYa” “นารายา” อันเป็นคำในภาษาฮินดี หมายถึงพระนารายณ์หรือที่รู้จักกันทั่วไปในชื่อพระวิษณุ ซึ่งเป็นเทพเจ้าในศาสนาฮินดู ชื่อนี้ถูกเลือกเพราะความหมายเชิงบวกและการออกเสียงที่ง่ายในหลายภาษา
เมื่อเริ่มแรกบริษัทประกอบธุรกิจจำหน่ายอะไหล่รถยนต์และอะไหล่รถจักรยานยนต์ แต่ได้เปลี่ยนมาเป็นการจำหน่ายกระเป๋าผ้า โดยเปิดสาขาแรกที่นารายณ์ภัณฑ์ ถนนราชดำริ เมื่อวันที่ 3 ธันวาคม พ.ศ. 2536 ในขณะนั้นบริษัทมีพนักงาน 15 คน ทำหน้าที่ควบคุมจักรเย็บผ้า 15 เครื่อง
ต่อมาในปี พ.ศ. 2549 ได้เพิ่มทุนจดทะเบียนเป็น 90 ล้านบาท และสร้างสำนักงานใหญ่ที่ถนนแจ้งวัฒนะ จังหวัดนนทบุรี สองปีต่อมาได้เปิดโรงงาน 2 แห่งในอำเภอละลวด และอำเภอลำปลายมาศ จังหวัดบุรีรัมย์ ในปี พ.ศ.2554 เปิดโรงงานที่ตำบลพระลับ อำเภอเมือง จังหวัดขอนแก่น
ปี พ.ศ. 2559 ได้เปิดศูนย์กระจายสินค้าที่ตำบลบางคูวัด อำเภอเมืองปทุมธานี จังหวัดปทุมธานี และในปีเดียวกันพศิน ลาทูรัส บุตรชายของวาสนาและวาซิลิโอส ซึ่งกำลังศึกษาปริญญาสาขาบริหารธุรกิจจากประเทศอังกฤษ ทำหน้าที่บริหารจัดการด้านการจัดจำหน่าย การตลาด และการประชาสัมพันธ์ของนารายา
ปี พ.ศ. 2564 นารายาได้ร่วมมือกันจำหน่ายหน้ากากอนามัยและถุงผ้าใน คาเฟ่ อเมซอน ทั่วประเทศ และในปีเดียวกันบริษัทประกาศเป็นผู้สนับสนุนอย่างเป็นทางการของ เอเปค 2022 ในประเทศไทย
ปัจจุบันนารายาส่งออกไปยังหลายประเทศทั่วโลก โดยในประเทศไทยมีร้านค้าปลีก 18 แห่ง
สินค้า.
ปัจจุบันนารายามีสาขา 18 แห่งในประเทศไทย และสาขาต่างประเทศ 2 สาขา อีกทั้งยังส่งออกสินค้าไปยังอีก 38 ประเทศทั่วโลก ในตราสินค้าต่าง ๆ ได้แก่
นารายายังได้สร้างแบรนด์ของตัวเองในภาษาต่างๆ ของแต่ละประเทศอีกด้วย ภาษาจีนกลางเรียกว่า “Bangkok Bag” หรือ “曼谷包”, “Ribbon Bag” ในภาษาญี่ปุ่น และ Butterfly Bag หรือ “HU TEIB TOI” ในภาษากวางตุ้งของฮ่องกง
ความร่วมมือระหว่างแบรนด์.
ในปี 2564 ความร่วมมือระหว่างนารายา และบริษัท เอเอเอส ออโต้ เซอร์วิส จำกัด (AAS) จับมือรังสรรค์ผลงานศิลปะไทยร่วมสมัยผ่านลวดลายที่ได้รับเเรงบันดาลใจมาจากเสน่ห์เเละเอกลักษณ์อันสื่อถึงวัฒนธรรมไทยบน ไทคานน์ เทอร์โบ เอส (Taycan Turbo S)
ในปี 2564 คาเฟ่ อเมซอน (Café Amazon) จับมือ นารายา (NaRaYa) สร้างความร่วมมือระหว่างแบรนด์คนไทย ด้วยการดีไซน์กระเป๋าผ้าและหน้ากากผ้าคอลเลกชันพิเศษ “Café Amazon x NaRaYa” ชูเทรนด์รักษ์โลก จำหน่ายที่ คาเฟ่ อเมซอน ทุกสาขา 
ในปี 2565 ออมสิน จับมือ นารายา สร้างงานสร้างอาชีพช่วยคนไทยฐานราก โดยธนาคารมีแนวคิดในการผลิตของขวัญเนื่องในเทศกาลปีใหม่ 2566 ที่สามารถส่งต่อความช่วยเหลือไปยังชุมชนท้องถิ่นให้มีโอกาสสร้างรายได้เพิ่มมากขึ้น 
ในปี 2567 นารายา ร่วมมือจัดทำกระเป๋าและ ให้กับรถยนต์ไฟฟ้าสัญชาติไทยครั้งแรกร่วมกับรถยนต์รุ่นพิเศษ “เอสอาร์เอ หนุมาน 3” (SRA Hanuman 3)
กิจกรรมเพื่อสังคม.
ในปี 2556 มอบเงินเพื่อสมทบทุนในการผ่าตัดหัวใจให้กับมูลนิธิเพื่อสนับสนุนการผ่าตัดหัวใจเด็ก
ในปี 2560 นารายา จัดทำโครงการ NaRaYa Charity Collection for Navamindrapobitr Siriraj Hospital เพื่อสมทบทุนจัดซื้อครุภัณฑ์ทางการแพทย์ อาคารนวมินทรบพิตร ๘๔ พรรษา โรงพยาบาลศิริราช จำนวน 12,000,000 บาท
ฮาดัดคนเอโดม

ฮาดัดคนเอโดม เป็นตัวละครในหนังสือพงศ์กษัตริย์ ฉบับที่ 1 ที่เป็นศัตรูของซาโลมอนหลังจากที่พระองค์หันไปบูชาเทวรูป นักวิชาการบางคนเชื่อว่าชื่อนั้นควรอ่านเป็น ฮาดัดคนแอราเมอัน
<templatestyles src="แม่แบบ:คำพูด/style.css" />แล้วองค์พระผู้เป็นเจ้าทรงกระทำให้ศัตรูคนหนึ่งแข็งกร้าวต่อโซโลมอนคือฮาดัด ซึ่งเป็นเชื้อพระวงศ์ผู้หนึ่งของเอโดม
ตามรายงานจาก 1 พงศ์กษัตริย์ ฮาดัดเป็นผู้รอดชีวิตจากราชวงศ์เอโดมหลังการสังหารด้วยน้ำมือของโยอาบ เขาหลบหนีไปอียิปต์ในฐานะลูก ซึ่งฟาโรห์เลี้ยงดูจนโต และแต่งงานกับน้องสาวของราชินี หลังพระเจ้าดาวิดสวรรคต ฮาดัดกลับมาอ้างสิทธิ์บัลลังก์เอโดม การทัพของฮาัดเพื่อยึดเอโดมคืนดูเหมือนจะประสบความสำเร็จ เนื่องจาก ระบุว่าเรโซนบุตรเอลียาดา ศัตรูอีกคนของซาโลมอน ทำร้ายซาโลมอน "เหมือนที่ฮาดัดเคยทำ"
ฮาดัดทำ "สิ่งชั่วร้าย" ต่อพระเจ้าซาโลมอนหลัง "รวบรวมผู้คน" ฮาดัด "ปกครองอยู่ในอารัม (ซีเรีย) และเป็นศัตรูต่ออิสราเอล" นอกจากนี้ เจ้าหญิงเอโดมก็อยู่ในรายการมเหสีของพระเจ้าซาโลมอนด้วย
ฮาดัดกับเรโซนถูกอธิบายเป็น "ซาตาน" ต่อซาโลมอน โดยเป็นคำที่ไม่ได้แปลและทับศัพท์เป็นอักษรกรีกในเซปทัวจินต์
เรโซน

เรโซน หรือ "เอซโรน" เป็นศัตรูของพระเจ้าซาโลมอนที่ปรากฏใน 1 พงศ์กษัตริย์ 11 นักวิชาการบางคนในคริสต์ศตวรรษที่ 19 พิจารณาเรโซนเป็นพระนามครองราชย์ของพระเจ้าเฮซีโอน เขาเป็นที่รู้จักเฉพาะในคัมภีร์ฮีบรู
ชีวประวัติ.
เขาเป็นบุตรเอลียาดา และเคยทอดทิ้งฮาดัดเอเซอร์ กษัตริย์แห่งโศบาห์ สันนิษฐานว่าเกิดในช่วงที่ผู้คนจากดามัสกัสมาช่วยเหลือฮาดัดเอเซอร์ หลังฮาดัดเอเซอร์สวรรคต เรโซนจึงขึ้นเป็นกษัตริย์แห่งดามัสกัส และก่อกวนชายแดนอิสราเอลเหมือนกับฮาดัดคนเอโดม หลักฐานทางโบราณคดียังไม่รับรองการมีตัวตนของเขา แนวทางหนึ่งที่เป็นที่นิยมในช่วงปลายคริสต์ศตวรรษที่ 19 คือการระบุเรโซนเป็นพระนามครองราชย์ของเฮซีโอน พระอัยกาของเบนฮาดัดที่ 1 ผู้มีชีวิตร่วมกับอาสา กษัตริย์แห่งยูดาห์ (1 พงศ์กษัตริย์ 15:18)
Airalo

Airalo เป็นตลาด eSIM ให้บริการ eSIM แก่นักเดินทางในกว่า 200 ประเทศและภูมิภาคทั่วโลก ช่วยให้ เข้าถึงอินเทอร์เน็ต ในต่างประเทศได้ทันที ณ วันที่ 31 มีนาคม 2024 แอป Airalo มีผู้ใช้มากกว่า 10 ล้านคนและมีให้บริการบน App Store และ Google Play Store ใน 53 ภาษา
ประวัติความเป็นมา.
Airalo เป็น สตาร์ทอัพ ในสหรัฐอเมริกา ก่อตั้งในปี 2019 โดย Abraham Burak และ Bahadir Ozdemir เป้าหมายของพวกเขาคือการทำให้นักเดินทางสามารถเข้าถึงการเชื่อมต่อทั่วโลกได้ทันทีและราคาไม่แพงผ่านเทคโนโลยี eSIM
Abraham และ Bahadir เป็นผู้ประกอบการที่มีประสบการณ์และเชี่ยวชาญเกี่ยวกับข้อจำกัดของการเชื่อมต่อการเดินทางโดยตรง เทคโนโลยี eSIM เสนอโอกาสในการมอบทางเลือกที่ประหยัดและเข้าถึงได้ให้กับนักเดินทาง
ในปี 2019 Airalo ได้รับเงินทุนสนับสนุน 1.9 ล้านดอลลาร์จากกองทุนเริ่มต้นของ Antler และ Sequoia Capital Surge ของอินเดีย ในปี 2021 บริษัทได้รับเงินทุน Series A จำนวน 5 ล้านเหรียญสหรัฐ และในปี 2023 จะมีการระดมทุน Series B จำนวน 60 ล้านดอลลาร์ e& Capital ซึ่งเป็นบริษัทร่วมลงทุนของ e& (รู้จักกันดีในนาม Etisalat ซึ่งเป็นผู้ให้บริการในสหรัฐอาหรับเอมิเรตส์) เป็นผู้นำในรอบนี้ด้วยการมีส่วนร่วมจากสตาร์ทอัพ 'generator' อย่าง Antler Elevate, Liberty Global, Rakuten Capital, Singtel Innov8, Surge (กองทุนระยะเริ่มแรก) โดย Peak XV ซึ่งเดิมชื่อ Sequoia Capital India และ SEA), Orange, T Capital (บริษัทร่วมทุนของ Deutsche Telecom), KPN Ventures, Telefónica Ventures และ I2BF Global Ventures
เคลานี จอร์แดน

ลีอา มิทเชลล์ (Lea Mitchell; เกิด 22 ตุลาคม 1998) เป็นนักมวยปล้ำอาชีพชาวอเมริกัน และอดีตนักยิมนาสติกศิลป์ ปัจจุบันเธอเซ็นสัญญากับ WWE ภายใต้ชื่อ เคลานี จอร์แดน (Kelani Jordan) เป็นแชมป์หญิงนอร์ธอเมริกัน NXT และเป็นคนแรกที่ครองเส้นนี้ เธอได้คบหากับนักมวยปล้ำ WWE คาร์เมโล เฮย์ส
ยูริโกะ โคอิเกะ

ยูริโกะ โคอิเกะ (เกิด 15 กรกฎาคม ค.ศ. 1952) เป็นนักการเมืองชาวญี่ปุ่น ซึ่งดำรงตำแหน่งผู้ว่าราชการมหานครโตเกียวตั้งแต่ ค.ศ. 2016 เธอสำเร็จการศึกษาจากมหาวิทยาลัยไคโรใน ค.ศ. 1976 และเป็นสมาชิกสภาผู้แทนราษฎรของญี่ปุ่นตั้งแต่ ค.ศ. 1993 จนกระทั่ง ค.ศ. 2016 ที่เธอลาออกเพื่อลงสมัครรับเลือกตั้งผู้ว่าราชการมหานครโตเกียว ก่อนหน้านี้เธอยังเคยดำรงตำแหน่งรัฐมนตรีว่าการกระทรวงสิ่งแวดล้อมในคณะรัฐมนตรีของจุนอิจิโร โคอิซูมิ ตั้งแต่ ค.ศ. 2003 ถึง ค.ศ. 2006 และดำรงตำแหน่งรัฐมนตรีว่าการกระทรวงกลาโหมในคณะรัฐมนตรีชุดแรกของชินโซ อาเบะเป็นเวลาสั้น ๆ ใน ค.ศ. 2007 โคอิเกะได้รับเลือกตั้งเป็นผู้ว่าราชการมหานครโตเกียวใน ค.ศ. 2016 ถือว่าเป็นผู้ว่าราชการหญิงคนแรกของมหานครโตเกียว และได้รับเลือกตั้งเป็นผู้ว่าราชการมหานครโตเกียวอีกครั้งใน ค.ศ. 2020 ด้วยคะแนนเสียง 59.7%
โคอิเกะเป็นนักการเมืองญี่ปุ่นที่มีชื่อเสียงและโดดเด่นมากที่สุดคนหนึ่ง โดยเธอมักถูกกล่าวถึงว่ามีความทะเยอทะยานที่จะเป็นนายกรัฐมนตรี เธอลงสมัครรับเลือกตั้งเป็นหัวหน้าพรรคเสรีประชาธิปไตยใน ค.ศ. 2008 ทำให้เธอกลายเป็นผู้หญิงคนแรกที่ลงสมัครรับเลือกตั้งเป็นหัวหน้าพรรคการเมืองใหญ่ของญี่ปุ่น อย่างไรก็ตาม เธอได้อันดับที่ 3 โดยแพ้ให้กับทาโร อาโซ ต่อมาใน ค.ศ. 2017 เธอออกจากพรรคเสรีประชาธิปไตยท่ามกลางความสนใจของสื่อและก่อตั้งพรรคการเมืองสองพรรค ได้แก่ พรรคการเมืองระดับชาติที่ชื่อ คิโบโนะโท และพรรคการเมืองระดับภูมิภาคที่ชื่อ โทมินเฟิร์สโนะไค พรรคคิโบโนะโทลงสมัครในการเลือกตั้งทั่วไปใน ค.ศ. 2017 โดยมีโคอิเกะเป็นผู้นำ แต่พรรคกลับทำผลงานต่ำกว่าที่คาดไว้และหลังจากนั้นก็ได้รวมเข้ากับพรรคประชาธิปไตยเพื่อประชาชนใน ค.ศ. 2018 ในปีเดียวกันนั้น โคอิเกะลงจากตำแหน่งหัวหน้าพรรคโทมินเฟิร์สและประกาศตนเป็นนักการเมืองอิสระอย่างเป็นทางการ อย่างไรก็ตาม เธอยังคงให้การสนับสนุนและรณรงค์หาเสียงให้กับผู้สมัครจากพรรคโทมินเฟิร์สในโตเกียว และพรรคยังคงใช้ภาพลักษณ์และนโยบายของเธออยู่บ่อยครั้ง
โคอิเกะตกอยู่ภายใต้การวิพากษ์วิจารณ์อย่างหนักจากกลุ่มเสรีนิยมชาวญี่ปุ่นและชาวเกาหลีทั้งในประเทศญี่ปุ่นและประเทศเกาหลี เนื่องมาจากการที่เธอปฏิเสธการรับรู้เหตุการณ์สังหารหมู่ที่คันโตใน ค.ศ. 1923 ซึ่งเป็นการก่อเหตุต่อชาวเกาหลีเป็นหลัก รวมถึงการที่เธอเกี่ยวข้องกับกลุ่มที่มักถูกมองว่าเป็นกลุ่มที่ต่อต้านเกาหลี
อำเภอแจฆีน

แจฆีน  เป็นอำเภอในเทศมณฑลรูดอน จังหวัดโฮร์โมซกอน ประเทศอิหร่าน โดยมีนครบอลอแชฮร์เป็นเมืองหลัก
ประวัติ.
ในเดือนกันยายน ค.ศ. 2017 หมู่บ้านบอลอแชฮร์ได้รับการเลื่อนสถานะเป็นนคร
ประชากร.
จากสำมะโนแห่งชาติ ค.ศ. 2006 อำเภอนี้มีประชากร 11,254 คนใน 2,329 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 15,318 คนใน 3,794 ครัวเรือน และสำมะโนล่าสุดใน ค.ศ. 2016 มีประชากรที่ 14,468 คนใน 4,010 ครัวเรือน
สุขสันต์วันกลับบ้าน

สุขสันต์วันกลับบ้าน  เป็นภาพยนตร์ไทยแนวสยองขวัญจากการกำกับและเขียนบทของก้องเกียรติ โขมศิริ ผู้กำกับจากลองของ, เฉือน และขุนพันธ์ นำแสดงโดยมาริโอ้ เมาเร่อ, วรรณรท สนธิไชย และนพชัย ชัยนาม บอกเล่าเรื่องราวของชายหนุ่มความจำเสื่อมจากการประสบอุบัติเหตุ และไม่สามารถจำอะไรได้เลยนอกจากชื่อของตัวเอง เขาพยายามหาข้อมูลมาตลอดว่า เขาคือใคร และครอบครัวเขาอยู่ที่ไหน จนวันหนึ่งเขาได้พบหลักฐานบางอย่างซึ่งจะนำพาเขา กลับบ้านอันแสนสุขของเขาอีกครั้ง?
เรื่องย่อ.
แทน (มาริโอ้ เมาเร่อ) ชายหนุ่มความจำเสื่อมจากการประสบอุบัติเหตุ และไม่สามารถจำอะไรได้เลยนอกจากชื่อของตัวเอง เขาพยายามหาข้อมูลมาตลอดว่า เขาคือใคร และครอบครัวเขาอยู่ที่ไหน จนวันหนึ่งเขาได้พบหลักฐานบางอย่างซึ่งจะนำพาเขา กลับบ้านอันแสนสุขของเขาอีกครั้ง ในบ้านหลังนี้ แทน ได้พบกับ ทับทิม (วรรณรท สนธิไชย) พี่สาวฝาแฝดของ แทน ที่แต่งงานอยู่กินกับ ชีวิน (นพชัย ชัยนาม) พ่อหม้ายลูกสอง พร้อมด้วย แวว (นภาดา สุขกฤต) แม่บ้านผู้เลี้ยงดูแทนมาตั้งแต่เด็ก
งานสร้าง.
ก้องเกียรติ โขมศิริผู้กำกับและเขียนบทพูดถึงแรงบันดาลใจที่มาสู่เรื่องราวของภาพยนตร์ว่า “มันเริ่มจากการที่เราเคยเอาหนังไปประกวดต่างประเทศหลาย ๆ เรื่อง แล้วอยู่ดี ๆ ก็มีฝรั่งมาถามอย่างจริงจังว่าทำไมหนังไทยชอบนั่งโต๊ะกินข้าว ซึ่งเราบอกไปว่า วัฒนธรรมของประเทศเราคือการเจอกัน ทานข้าวร่วมโต๊ะเดียวกัน เราจะได้คุยกันก็บนโต๊ะกินข้าว ดังนั้นเราเชื่อว่าเรื่องของครอบครัวเป็นเรื่องใกล้ตัวที่คนสัมผัสได้ที่สุด เราเชื่อว่าทุก ๆ ครอบครัวล้วนแต่มีปัญหา ขึ้นอยู่กับปัญหาใหญ่หรือเล็ก มีมากหรือมีน้อย วันนึงคุณอาจจะรู้สึกว่าฉันไม่อยากอยู่บ้านหลังนี้ต่อไปอีกแล้ว” 
สุขสันต์วันกลับบ้านยังจัดเป็นภาพยนตร์สยองขวัญเรื่องแรกของนอร์ธสตาร์ บริษัทหนังของนักแสดงสาวที่ผันตัวมาเป็นผู้อำนวยการสร้างหนัง กัญญารัตน์ จิรรัชชกิจ ซึ่งมีผลงานผ่านมา 2 เรื่อง อย่าง ตั้งวง และ Snap แค่...ได้คิดถึง ที่ได้รับคำวิจารณ์ด้านดีมาก ๆ และยังเป็นการร่วมงานของเธอครั้งแรกกับผู้กำกับก้องเกียรติอีกด้วย
ภาพยนตร์เรื่องนี้ได้ร่วมงานกับก้องเกียรติ โขมศิริ เป็นครั้งแรก หลังจาก 2 เรื่องก่อนนี้ผู้รับหน้าที่กำกับภาพยนตร์คือผู้กำกับอย่างคงเดช จาตุรันต์รัศมี ก่อนที่เราจะร่วมงานกับพี่โขมก็ได้ศึกษาก่อนว่าพี่โขมเคยกำกับหนังแบบไหนมาบ้าง ซึ่งหนังส่วนใหญ่ที่พี่โขมกำกับจะเป็นหนังแนวสยองขวัญอยู่แล้ว ซึ่งพอได้พี่โขมมากำกับเรื่องนี้จะต้องขนลุกและคาดไม่ถึงกับเรื่องราว ที่พี่โขม มานำเสนอ”
ภูมิภาคสหภาพโทรคมนาคมระหว่างประเทศ

ในข้อบังคับวิทยุระหว่างประเทศ สหภาพโทรคมนาคมระหว่างประเทศ (ITU) แบ่งโลกออกเป็นสามภูมิภาคสหภาพโทรคมนาคมระหว่างประเทศ  เพื่อวัตถุประสงค์ในการจัดการสเปกตรัมวิทยุทั่วโลก แต่ละภูมิภาคมีชุดการจัดสรรความถี่ของตนเอง ซึ่งเป็นเหตุผลหลักในการกำหนดภูมิภาค
ขอบเขต.
เส้น:
การใช้งาน.
คำจำกัดความของพื้นที่แพร่ภาพกระจายเสียงแห่งยุโรปใช้คำจำกัดความบางส่วนของภูมิภาค 1
โซนสหภาพโทรคมนาคมระหว่างประเทศ.
เพื่อความสะดวก ภูมิภาคจะแบ่งออกเป็นโซนทั้งหมด 90 โซน แม้ว่ามักจะแบ่งไปตามขอบเขตทางการเมือง แต่ในพื้นที่ทางบกและทางทะเลที่ห่างไกล มักถูกกำหนดให้มีขนาดเท่ากันโดยประมาณ และอาจมีประชากรน้อยมาก เช่น แอนตาร์กติกาแบ่งออกเป็นเจ็ดโซน และในโซนมหาสมุทรแปซิฟิกหนึ่งโซน พื้นที่แผ่นดินเพียงแห่งเดียวคือมินามิ โทริชิมะเล็ก ๆ สำหรับรางวัลและการแข่งขันบางรายการ ผู้ดำเนินการวิทยุสมัครเล่นอาจพยายามติดต่อโซนต่าง ๆ ให้ได้มากที่สุด
ความถี่ต่ำยิ่งยวด

ความถี่ต่ำยิ่งยวด  ย่อว่า เอสแอลเอฟ เป็นการกำหนดของสหภาพโทรคมนาคมระหว่างประเทศ (ITU) สำหรับคลื่นแม่เหล็กไฟฟ้า (คลื่นวิทยุ) ในช่วงความถี่ระหว่าง 30 เฮิรตซ์ ถึง 300 เฮิรตซ์ มีความยาวคลื่นที่สอดคล้องกันตั้งแต่ 10,000 ถึง 1,000 กิโลเมตร ช่วงความถี่นี้รวมถึงความถี่ของโครงข่ายไฟฟ้ากระแสสลับ (50 เฮิรตซ์และ 60 เฮิรตซ์) การกำหนดที่ขัดแย้งกันอีกประการหนึ่งซึ่งรวมถึงช่วงความถี่นี้คือความถี่ต่ำสุด (ELF) ซึ่งในบางบริบทหมายถึงความถี่ทั้งหมดสูงถึง 300 เฮิรตซ์
เนื่องจากความยากลำบากอย่างมากในการสร้างเครื่องส่งสัญญาณที่สามารถสร้างคลื่นยาวได้ ความถี่ในช่วงนี้จึงถูกนำมาใช้ในระบบสื่อสารประดิษฐ์เพียงไม่กี่ระบบ อย่างไรก็ตาม คลื่นความถี่ต่ำยิ่งยวด (SLF) สามารถทะลุน้ำทะเลได้ลึกหลายร้อยเมตร ดังนั้นในช่วงไม่กี่ทศวรรษที่ผ่านมา กองทัพสหรัฐ รัสเซีย และอินเดียจึงได้สร้างเครื่องส่งสัญญาณวิทยุขนาดใหญ่โดยใช้ความถี่ต่ำยิ่งยวด (SLF) เพื่อสื่อสารกับเรือดำน้ำของพวกเขา กองทัพเรือสหรัฐเรียกว่า และทำงานที่ความถี่ 76 เฮิรตซ์ เริ่มดำเนินการในปี พ.ศ. 2532 แต่ถูกยกเลิกในปี พ.ศ. 2547 เนื่องจากมีความก้าวหน้าในระบบการสื่อสารความถี่ต่ำมาก (VLF) กิจการของรัสเซียเรียกว่า และทำงานที่ 82 เฮิรตซ์ กองทัพเรืออินเดียมีสิ่งอำนวยความสะดวกการสื่อสารของความถี่ต่ำสุด (ELF) ที่ใช้งานได้ที่ฐานทัพเรือ เพื่อสื่อสารกับเรือดำน้ำชั้น และ 
ข้อกำหนดสำหรับเครื่องรับที่ความถี่ต่ำยิ่งยวด (SLF) นั้นเข้มงวดน้อยกว่าเครื่องส่งสัญญาณ เนื่องจากความแรงของสัญญาณ (กำหนดโดยสัญญาณรบกวนในบรรยากาศ) อยู่เหนือระดับเสียงรบกวนของเครื่องรับมาก ดังนั้นจึงสามารถใช้สายอากาศขนาดเล็กและไม่มีประสิทธิภาพได้ นักวิทยุสมัครเล่นรับสัญญาณในช่วงนี้โดยใช้เครื่องรับธรรมดาที่สร้างขึ้นจากคอมพิวเตอร์ส่วนบุคคล โดยมีสายอากาศแบบขดหรือแบบวนเชื่อมต่อกับการ์ดเสียงของพีซี สัญญาณจะถูกวิเคราะห์โดยอัลกอริธึมการแปลงฟูริเยร์ที่รวดเร็วของซอฟต์แวร์และแปลงเป็นเสียงที่ได้ยิน
Thing (แก้ความกำกวม)

Thing หรือ The Thing อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ม้าลายแสบซ่าส์ ตะลุยป่าซาฟารี

ม้าลายแสบซ่าส์ ตะลุยป่าซาฟารี  เป็นภาพยนตร์แอนิเมชันแอฟริกาใต้ที่ออกฉายในปี พ.ศ. 2556 ผลิตโดย ทริกเกอร์ฟิชแอนิเมชันสตูดิโอส์ กำกับโดย แอนโทนี ซิลเวอร์สตัน และแสดงนำโดย เจค ที. ออสติน, สตีฟ บูเซมี, โลเรตตา ดีวีน, ลอเรนซ์ ฟิชเบิร์น, ริชาร์ด อี. แกรนต์, แอนนาโซเฟีย ร็อบ, อานิกา โนนิ โรส, แคเธอรีน เทต, เบน วีรีน และเลียม นีสัน
การตอบรับ.
รอตเทนโทเมโทส์รายงานว่าร้อยละ 44 ของผู้วิจารณ์ 18 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 4.8 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 40 เต็ม 100 คะแนน ซึ่งประเมินโดยผู้วิจารณ์ 6 คน
วิลเลียม สจ๊วต-ฮิวสตัน

วิลเลียม แพทริค สจ๊วต-ฮูสตัน (เกิด วิลเลียม แพทริค ฮิตเลอร์ ; 12 มีนาคม 1911 – 14 กรกฎาคม 1987) เป็นหลานชายของอดอล์ฟ ฮิตเลอร์ เกิดและเติบโตในย่านท็อกซ์เท็ธ เมืองลิเวอร์พูล ประเทศอังกฤษ เป็นบุตรชายของอาล็อยส์ ฮิตเลอร์ จูเนียร์ พี่ชายต่างมารดาของอดอล์ฟ กับบริดเจ็ต โดว์ลิ่ง ภรรยาชาวไอริช ต่อมาเขาย้ายไปเยอรมนีเพื่อทำงานให้กับอาของเขา ก่อนที่จะอพยพไปสหรัฐอเมริกา ซึ่งเขาได้รับสัญชาติอเมริกัน (นอกเหนือจากสัญชาติอังกฤษ) และลงเอยด้วยการรับราชการใน กองทัพเรือสหรัฐเพื่อต่อต้านอาของเขาและนาซีเยอรมนีในช่วงสงครามโลกครั้งที่สอง โดยเปลี่ยนนามสกุลของเขาหลังสงคราม
ชีวประวัติ.
ชีวิตวัยเด็ก.
วิลเลียม สจ๊วต-ฮิวสตัน เกิดในชื่อ วิลเลียม แพทริก ฮิตเลอร์ ในย่านท็อกซ์เทธ ของเมืองลิเวอร์พูล ประเทศอังกฤษ เมื่อวันที่ 12 มีนาคม 1911 เป็นบุตรชายของอาล็อยส์ ฮิตเลอร์ จูเนียร์ พี่ชายต่างมารดาของอดอล์ฟ ฮิตเลอร์ กับบริดเจ็ต ดาวลิง ภรรยาชาวไอริช วิลเลียมและครอบครัวอาศัยอยู่ในแฟลตเลข 102 ถนนอัปเปอร์ สแตนโฮป ซึ่งต่อมาถูกทำลายระหว่างการโจมตีทางอากาศครั้งสุดท้ายของเยอรมันในยุทธการลิเวอร์พูลบลิตซ์เมื่อวันที่ 10 มกราคม 1942 ดาวลิง เขียนบันทึกความทรงจำชื่อ "My Brother-in-Law Adolf" ซึ่งเธออ้างว่าฮิตเลอร์เคยอาศัยอยู่กับเธอที่เมืองลิเวอร์พูล ตั้งแต่เดือนพฤศจิกายน 1912 ถึงเดือนเมษายน 1913 เพื่อหลีกเลี่ยงการเกณฑ์ทหารในออสเตรีย หลายคนเชื่อว่าหนังสือเล่มนี้เป็นงานแต่งนิยาย เพราะอดอล์ฟอาศัยอยู่ในหอพักเมลเดมันน์ชตราสเซอ ในกรุงเวียนนาในช่วงเวลานั้น
ุในปี 1914 อาล็อยส์ ทิ้งบริดเจ็ตกับวิลเลียมไปท่องยุโรปเพื่อเล่นการพนัน ต่อมาเขาเดินทางกลับเยอรมนี ด้วยเหตุการณ์สงครามโลกครั้งที่ 1 ทำให้เขาไม่สามารถกลับมาอยู่กับครอบครัวได้ เขาจึงตัดสินใจทิ้งครอบครัว และปล่อยให้วิลเลียมเติบโตขึ้นโดยการเลี้ยงดูของมารดา เขาสมรสซ้อน แต่ได้เขียนจดหมายถึงบริดเจ็ตในช่วงกลางทศวรรษ 1920 เพื่อขอให้เธอส่งวิลเลียมมาเยี่ยมเขาที่สาธารณรัฐไวมาร์ของเยอรมนี ในที่สุดเธอก็ตกลงในปี 1929 เมื่อวิลเลียมอายุ 18 ปี
บุตรสิรา

บุตรสิรา  หรือ เยซู บุตรสิราบุตรเอเลอาซาร์  (มีบทบาทในศตวรรษที่ 2 ก่อนคริสตกาล) เป็นอาลักษณ์ นักปราชญ์ และนักอุปมานิทัศน์ชาวยิวเฮลเลนิสติกจากเยรูซาเล็มภายใต้การปกครองของจักรวรรดิซิลูซิดในยุคพระวิหารที่สอง เป็นผู้เขียน"หนังสือบุตรสิรา" (Book of Sirach) หรืออีกชื่อเรียกว่า "Ecclesiasticus".
บุตรสิราเขียนผลงานในภาษาฮีบรู อาจเขียนในเมืองอะเล็กซานเดรียในราชอาณาจักรทอเลมี เมื่อราว 180–175 ปีก่อนคริสตกาล ซึ่งเชื่อว่าเป็นสถานที่ที่บุตรสิราได้ก่อตั้งโรงเรียนขึ้นมา
อุบัติการณ์คราวด์สไตรก์ พ.ศ. 2567

เมื่อวันที่ 19 กรกฎาคม พ.ศ. 2567 ระบบคอมพิวเตอร์ทั่วโลกประสบปัญหาสัญญาณขาดหาย ซึ่งนำไปสู่การหยุดชะงักอย่างต่อเนื่องในอุตสาหกรรมต่าง ๆ ที่เกี่ยวข้องกับการอัปเดตคราวด์สไตรก์ที่ผิดพลาด จอร์จ เคิตส์ ซีอีโอของคราวด์สไตรก์ระบุว่าเหตุดังกล่าวไม่ใช่การโจมตีทางไซเบอร์
แม้จะมีการแก้ไขปัญหานี้ในอีกไม่กี่ชั่วโมงต่อมา แต่เหตุดังกล่าวยังส่งผลกระทบให้เกิดความล่าช้าของเที่ยวบิน ปัญหาในการชำระเงินด้วยอิเล็กทรอนิกส์ รวมถึงความขัดข้องของบริการฉุกเฉินด้วย
รายละเอียดทางเทคนิค.
เหตุการณ์ดังกล่าวทำให้เกิดอาการจอฟ้ามรณะสำหรับเครื่องวินโดวส์ คราวด์สไตรก์ บริษัทรักษาความปลอดภัยทางไซเบอร์ของสหรัฐได้แถลงสาเหตุของปัญหานี้ โดยระบุว่าเกิดจากการอัปเดตไดรเวอร์ที่เกี่ยวข้องกับซอฟต์แวร์รักษาความปลอดภัย Falcon Driver ของบริษัท อุปกรณ์ที่ได้รับผลกระทบจากความผิดพลาดนี้ส่วนใหญ่เป็นคอมพิวเตอร์และเซิร์ฟเวอร์ที่ติดตั้งระบบปฏิบัติการ วินโดวส์ 10 และ วินโดวส์ 11 ทั้งนี้ อุปกรณ์ที่ติดตั้งระบบปฏิบัติการ วินโดวส์ 7, วินโดวส์เซิร์ฟเวอร์ 2008 อาร์ 2 รวมถึงคอมพิวเตอร์ส่วนบุคคลทั่วไปที่ไม่มีซอฟต์แวร์รักษาความปลอดภัยดังกล่าว ไม่ได้รับผลกระทบแต่อย่างใด
การแก้ไข.
หัวหน้านักล่าภัยคุกคามของคราวด์สไตรก์เผยแพร่วิธีแก้ปัญหาบน เอ็กซ์ (ทวิตเตอร์) ซึ่งเกี่ยวข้องกับการลบไฟล์ไดรเวอร์ "C-00000291*.sys" ที่พบในไดเร็กทอรี C:\Windows\System32\drivers\CrowdStrike ซึ่งต้องทำในโหมดความปลอดภัยหรือโหมดการฟื้นฟูวินโดวส์
ประมาณห้าชั่วโมงครึ่งหลังเกิดเหตุ ซีอีโอของคราวด์สไตรก์ระบุว่าได้เผยแพร่การแก้ไขดังกล่าวในอุปกรณ์ที่มีปัญหาแล้ว
ผลกระทบ.
ปัญหาสัญญาณขาดหายเกิดขึ้นทั่วโลก เนื่องจากระบบเทคโนโลยีสารสนเทศจำนวนมากทั่วโลกใช้วินโดวส์และซอฟต์แวร์คราวด์สไตรก์จึงพบการรายงานการหยุดทำงานในภาคธุรกิจต่าง ๆ เช่น การเดินทางทางอากาศ การขนส่งและคมนาคมทางบก ธนาคาร บริการทางการแพทย์ การค้าปลีก กระบวนการผลิตสินค้า และหน่วยบริการฉุกเฉิน เป็นต้น
ไมโครซอฟท์ประเมินว่าอุปกรณ์มากกว่า 8.5 ล้านเครื่อง ได้รับผลกระทบจากเหตุดังกล่าว มีการประมาณการความเสียหายจากเหตุนี้เป็นมูลค่าประมาณ 2.4 หมื่นล้านดอลลาร์สหรัฐ
ประเทศไทย.
องค์กรบางส่วนได้รับผลกระทบจากเหตุดังกล่าว เช่น สายการบินกลุ่มแอร์เอเชีย (รวมถึงไทยแอร์เอเชีย และไทยแอร์เอเชียเอ็กซ์), บริษัทหลักทรัพย์ อินโนเวสต์ เอกซ์ ในเครือเอสซีบี เอกซ์, ธนาคารกรุงศรีอยุธยา และโรงพยาบาลศิริราช ปิยมหาราชการุณย์ เป็นต้น
ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่าเหตุดังกล่าวไม่กระทบกับเครือข่ายโทรคมนาคม โทรศัพท์เคลื่อนที่ อินเทอร์เน็ต รวมทั้งระบบสื่อสารและการเดินอากาศในประเทศไทย
การตอบสนอง.
รัฐบาลออสเตรเลียจัดการประชุมฉุกเฉินระดับชาติเพื่อแก้ไขปัญหานี้ และเปิดการใช้งานกลไกประสานงานแห่งชาติ แอนโทนี แอลบานีส นายกรัฐมนตรีออสเตรเลีย กล่าวว่า "ผมเข้าใจชาวออสเตรเลียที่กังวลเกี่ยวกับความขัดข้องของระบบซึ่งกำลังเกิดขึ้นทั่วโลกและส่งผลกระทบต่อบริการต่าง ๆ มากมาย รัฐบาลกำลังทำงานอย่างใกล้ชิดกับผู้ประสานงานความมั่นคงปลอดภัยไซเบอร์แห่งชาติ" เขากล่าวในภายหลังว่า "(เหตุการณ์นี้)ไม่มีผลกระทบต่อโครงสร้างพื้นฐานที่สำคัญ บริการของรัฐบาล หรือบริการ Triple-0 ในขั้นตอนนี้ กลไกการประสานงานแห่งชาติได้เปิดใช้งานแล้วและกำลังประชุมอยู่ในขณะนี้"
โจ ไบเดิน ประธานาธิบดีสหรัฐ ติดตามสถานการณ์นี้อย่างใกล้ชิดและพร้อมให้ความช่วยเหลือคราวด์สไตรก์เท่าที่จำเป็น นอกจากนี้ สำนักคณะรัฐมนตรีสหราชอาณาจักรยังมีการประชุมเพื่อติดตามผลกระทบจากเหตุดังกล่าวด้วย
เลโอนีด โนซือเรฟ

เลโอนีด วิคตอโรวิช โนซือเรฟ ((เกิดเมื่อวันที่ 22 มกราคม 1937 ที่เมืองอีวานเตเยฟกา เขตมอสโก เป็นผู้กำกับ-นักสร้างภาพยนตร์แอนิเมชัน, นักเขียนบท, ศิลปิน, และนักสร้างแอนิเมชันชาวโซเวียตและรัสเซีย เขาได้รับรางวัลของประธานาธิบดีแห่งสหพันธรัฐรัสเซียใน (ปี 2019)และ (ปี 2003) เป็นผู้ชนะ (2020)
ชีวประวัติ.
ในปี ค.ศ. 1956 โนซือเรฟสำเร็จการศึกษาจาก SchoolFedoskino miniature หลังจากนั้นเขาได้เรียนหลักสูตรสำหรับนักสร้างแอนิเมชันที่ โซยุซมุลต์ฟิล์ม จนเสร็จในปี ค.ศ. 1961 และเริ่มทำงานที่สตูดิโอแห่งนั้น ในปี ค.ศ. 1975 เขาสำเร็จการศึกษาจาก Moscow State University โดยมีความเชี่ยวชาญใน ทฤษฎี และ ประวัติศาสตร์ศิลปะ
ในฐานะนักการ์ตูน โนซือเรฟมีส่วนร่วมในการสร้างภาพยนตร์แอนิเมชันโซเวียตหลายเรื่อง เช่น "The Story of a Crime" (1962), "#เปลี่ยนทาง " (1964), "#เปลี่ยนทาง " (1965), "#เปลี่ยนทาง " (1966), "The Glass Harmonica" (1968), "The Bremen Town Musicians" (1969), และ "#เปลี่ยนทาง " (1970)
ในปี ค.ศ. 1968 โนซือเรฟได้รับการโปรโมตให้เป็นผู้กำกับที่โซยุซมัลต์ฟิล์ม และเขายังเป็นหนึ่งในผู้ก่อตั้งนิตยสารภาพยนตร์ "Happy Merry-Go-Round" ตั้งแต่ปี 1996 โนซือเรฟได้สอนที่ Gerasimov Institute of Cinematography
โชติพิพัฒน์ เตชะโสภณมณี

โชติพิพัฒน์ เตชะโสภณมณี (เกิด 2 กุมภาพันธ์ 2511) ชื่อเล่น อ๋า เป็นนักการเมืองชาวไทย อดีตสมาชิกสภาผู้แทนราษฎรกรุงเทพมหานคร ปัจจุบันสังกัดพรรคภูมิใจไทย
ประวัติ.
นายโชติพิพัฒน์ เกิดเมื่อวันที่ 2 กุมภาพันธ์ พ.ศ. 2511 เดิมชื่อ วีระวัฒน์ สำเร็จการศึกษาปริญญาตรีคณะนิติศาสตร์ มหาวิทยาลัยรามคำแหง และปริญญาตรีคณะรัฐศาสตร์ (การบริหารรัฐกิจและกฎหมาย) มหาวิทยาลัยรามคำแหง เขาประกอบอาชีพนักธุรกิจเรื่อยมาก่อนเข้าทำงานการเมือง
งานการเมือง.
นายโชติพิพัฒน์ได้รับเลือกให้เป็นสมาชิกสภาเขตกรุงเทพมหานคร (ส.ข.) เขตจอมทอง ในปี พ.ศ. 2541 สังกัดกลุ่มมดงาน ดำรงตำแหน่งถึงปี พ.ศ. 2545 ได้ลงสมัครรับเลือกตั้งสมาชิกสภากรุงเทพมหานคร (ส.ก.) เขตจอมทอง แต่ไม่ได้รับเลือกตั้ง
ในการเลือกตั้งสมาชิกสภาผ้แทนราษฎรไทยเป็นการทั่วไป พ.ศ. 2562 เขาได้กลับมาลงสนามเลือกตั้งโดยลงสมัครในพื้นที่กรุงเทพมหานคร เขต 23 สังกัดพรรคอนาคตใหม่ และชนะการเลือกตั้ง แต่ต่อมาเกิดการยุบพรรคอนาคตใหม่ในปีถัดมาซึ่งโชติพิพัฒน์ไม่ได้ย้ายไปสังกัดพรรคก้าวไกลเหมือนสมาชิกส่วนใหญ่ของพรรคอนาคตใหม่ แต่กลับย้ายไปสังกัดพรรคภูมิใจไทย ซึ่งขณะนั้นเป็นพรรคร่วมรัฐบาล (พรรคอนาคตใหม่เดิมเป็นฝ่ายค้าน) เขาจึงได้ชื่อว่าเป็นหนึ่งใน "กลุ่มงูเห่าพรรคอนาคตใหม่" ร่วมกับสมาชิกสภาผู้แทนราษฎรอีก 9 คน ต่อมาเขาได้เปิดเผยว่าเขามีความขัดแย้งกับนายพิธา ลิ้มเจริญรัตน์ หัวหน้าพรรคก้าวไกลจึงเป็นเหตุผลที่ไม่ย้ายไปสังกัดพรรคก้าวไกลนั่นเอง นอกจากนี้นายโชติพิพัฒน์ยังดำรงตำแหน่งโฆษกคณะกรรมาธิการการตำรวจ สภาผู้แทนราษฎร
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งสมาชิกสภาผู้แทนราฎรกรุงเทพมหานคร เขต 26 สังกัดพรรคภูมิใจไทย ปรากฏว่านายโชติพิพัฒน์ไม่ได้รับเลือก
ลีโอนีด ชวาร์ตซ์มาน

ลีโอนีด อะโรโนวิช ชวาร์ตซ์มาน (เกิดวันที่ 30 สิงหาคม 1920 – 2 กรกฎาคม 2022) เป็นแอนิเมะเตอร์และศิลปินภาพชาวโซเวียตและรัสเซีย เขาใช้เวลาส่วนใหญ่ในอาชีพสร้างสรรค์ที่ โซยุซมุลต์ฟิล์ม ในมอสโก ที่ซึ่งเขาทำงานเป็นผู้อำนวยการฝ่ายศิลป์ในเรื่อง "Cheburashka", "38 Parrots", "The Golden Antelope", "The Scarlet Flower", "The Snow Queen" และอื่น ๆ
ชีวิตในวัยเด็ก.
ชวาร์ตซ์มานเกิดใน มินสค์, สาธารณรัฐสังคมนิยมโซเวียตไบโลรัสเซีย และเติบโตในครอบครัวที่นับถือศาสนาและพูดภาษายิดดิชในเมืองเก่า พ่อของเขาทำงานเป็นนักบัญชีที่โรงงานอิฐ แต่เขาเสียชีวิตก่อนวัยอันควรเมื่อชวาร์ตซ์มานอายุเพียง 13 ปี ปู่ย่าตายายฝ่ายแม่ของเขาอพยพไปสหรัฐอเมริกาในปี ค.ศ. 1924 ทำให้ครอบครัวเป็นหนี้และเขาต้องดูแลพี่น้องของเขา หลังจากการศึกษาขั้นพื้นฐานสิ้นสุดลง เนื่องจากเขามีความสนใจในขบวนการเยาวชนคอมมิวนิสต์ เขาได้เข้าเรียนที่โรงเรียนมัธยมปลายซึ่งปัจจุบันได้เปลี่ยนเป็นโรงเรียนรัฐบาล ในปี ค.ศ. 1935 เขาได้เข้าเรียนที่โรงเรียนศิลปะแห่งใหม่กับเพื่อนและเพื่อนร่วมงานในอนาคต เลฟ มิลชิน หลังจากสำเร็จการศึกษา พวกเขาทั้งสองย้ายไปเลนินกราดด้วยความหวังที่จะทำงานในสายงานศิลปะ แต่สถาบันศิลปะไม่เคยยอมรับใบสมัครของพวกเขา และพวกเขาถูกบังคับให้ไปเรียนหลักสูตรเตรียมความพร้อมที่ โรงเรียนศิลปะเลนินกราด แม่และหลานชายของชวาร์ตซ์มานเสียชีวิตจากความอดอยากในการปิดล้อมเลนินกราด และตามคำพูดของเขา "ไม่มีเพื่อนรุ่นเดียวกันของฉันคนใดเลยที่กลับมาสู่สนามรบ"
อาชีพ.
เขาเป็นคนไร้บ้าน ไม่มีพ่อแม่หรือพี่น้อง และถูกปฏิเสธอาชีพด้านศิลปะ เขาจึงแสวงหามุมเล็ก ๆ น้อย ๆ ในโลกแห่งความคิดสร้างสรรค์มากขึ้น ในปี ค.ศ. 1945 เขาสมัครเข้าเรียนที่สถาบันภาพยนตร์ VGIK และในปี ค.ศ. 1951 เมื่อเขาสำเร็จการศึกษา เขาได้เข้าทำงานที่ โซยุซมุลต์ฟิล์ม ซึ่งเขาอยู่ตลอดอาชีพของเขา ชวาร์ตซ์มานมีเครดิตในภาพยนตร์ 70 เรื่องที่สตูดิโอแห่งนี้ เขาเป็นคนถนัดซ้าย
เขาเป็นที่รู้จักในฐานะผู้สร้างภาพลักษณ์ของเชบูราชก้า เนื่องจากเขาเป็นผู้ปั้นและแอนิเมตตัวละครนี้ด้วยตัวเอง ชวาร์ตซ์มานเป็นที่รักในอเมริกาและยุโรป และยังมีผู้ติดตามมากมายในญี่ปุ่นที่ชื่นชอบตัวละครนี้ ฮายาโอะ มิยาซากิ กล่าวว่าเขาเริ่มกลับมาแอนิเมตอีกครั้งเมื่อได้เห็นผลงานของเขาใน "The Snow Queen" ในวันเกิดครบรอบ 100 ปีของเขา วลาดิมีร์ ปูติน ได้เขียนจดหมายถึงเขาว่าเป็นผู้อาวุโสของโรงเรียนแอนิเมชันแห่งชาติและเป็นบุคคลที่มีพรสวรรค์อย่างมาก เขาได้จัดพิธีในมอสโกเพื่อฉลองวันเกิดครบรอบ 100 ปีของเขา และที่พิธีนั้นสตูดิโอแอนิเมชันที่เขาทำงานมาหลายปีได้แสดงความยินดีกับเขา
ในปี ค.ศ. 2002 เขาได้รับตำแหน่ง ศิลปินแห่งประชาชนของสหพันธรัฐรัสเซีย เมื่ออายุ 82 ปี ในปี ค.ศ. 2016 ชวาร์ตซ์มานได้รับรางวัลที่สอง รางวัลประธานาธิบดีสำหรับการเขียนและศิลปะสำหรับเด็กและเยาวชน
ไม่นานหลังจากการรุกรานยูเครนของรัสเซีย เขาได้ลงนามในจดหมายสาธารณะที่ประณามการรุกราน ร่วมกับนักสร้างแอนิเมชันที่มีชื่อเสียงคนอื่น ๆ เช่น ยูรี นอร์สไตน์ และ การ์รี บาร์ดิน
การเสียชีวิต.
ชวาร์ตซ์มานเสียชีวิตด้วยวัยชราเมื่อวันที่ 2 กรกฎาคม ค.ศ. 2022 ขณะอายุ 101 ปี
ซารา โลเปซ

ซารา โฮเซ โลเปซ บูเอโน (24 เมษายน ค.ศ. 1995 –) เป็นนักกีฬาชาวโคลอมเบียที่แข่งในการยิงธนูประเภททดกำลัง เธอลงแข่งให้แก่ทีมชาติโคลอมเบียเป็นครั้งแรกในอิเวนต์พรีโอลิมปิก 2011 ที่เมเดยิน ประเทศโคลอมเบีย และเธอได้รับเหรียญรางวัลจากการแข่งเวิลด์เกมส์หลายรายการ
ในการแข่งยิงธนูเวิลด์คัพ 2013 เธอผ่านเข้ารอบชิงชนะเลิศ โดยขึ้นสู่อันดับ 3 ของโลก ซึ่งเป็นอันดับสูงสุดของเธอใน ค.ศ. 2013 รวมถึงความสำเร็จที่สำคัญของเธอ ได้แก่ การคว้าแชมป์การแข่งยิงธนูเวิลด์คัพ 2014 และนอกจากแข่งกีฬายิงธนูระดับนานาชาติแล้ว เธอยังเป็นนักศึกษาแพทย์อีกด้วย
โลเปซเป็นเจ้าของสถิติโลกในปัจจุบันสำหรับการยิงธนู 15 ลูกและสถิติโลกอีก 10 ครั้ง โดยกลายเป็นผู้หญิงคนแรกที่ยิงได้ 150 คะแนนเต็มในสเตจที่ 3 ของการแข่งเวิลด์คัพที่เมเดยิน
และใน ค.ศ. 2020 เธอชนะการแข่งล็อกดาวน์น็อกเอาต์ครั้งแรกซึ่งจัดโดยสหพันธ์กีฬายิงธนูโลก ซึ่งในรอบชิงชนะเลิศเธอเป็นฝ่ายชนะอันเดอส์ โฟกสตาต์ จากประเทศนอร์เวย์
จากนั้น เธอได้รับรางวัลนักกีฬาแห่งปี 2021 จากสหพันธ์กีฬายิงธนูแห่งทวีปอเมริกาในธนูทดกำลังประเภทหญิง
เธอได้รับรางวัลเหรียญเงินในการแข่งธนูทดกำลังหญิงในเวิลด์เกมส์ 2022 ที่เบอร์มิงแฮม รัฐแอละแบมา สหรัฐ นอกจากนี้ โลเปซและดานิเอล มุญโญซ ได้รับรางวัลเหรียญทองในการแข่งขันประเภทธนูทดกำลังทีมผสม
อาดูมู

อาดูมู  หรือ การเต้นรำกระโดดของชนมาซาย  เป็นการเต้นรำประเภทหนึ่งของชนเผ่ามาซายที่อาศัยอยู่ในประเทศเคนยาและประเทศแทนซาเนีย ซึ่งตามธรรมเนียมทั่วไปแล้ว นักรบหนุ่มมาซายจะเป็นผู้แสดงการเต้นรำนี้ด้วยท่วงท่าผาดโผนและกระฉับกระเฉงในโอกาสพิธีต่าง ๆ เช่นในงานสมรส พิธีกรรมทางศาสนา ตลอดจนเหตุการณ์ทางวัฒนธรรมที่สําคัญอื่น ๆ
ประวัติ.
ชนเผ่ามาซายในประเทศเคนยาและแทนซาเนียมีประวัติศาสตร์และวัฒนธรรมที่เกี่ยวพันกับการเต้นรําอามูดูอย่างซับซ้อน แม้ว่าจุดเริ่มต้นของการเต้นรำจะยังไม่เป็นที่แน่ชัด แต่สันนิษฐานว่าพัฒนามาจากวิธีการฝึกเพื่อต่อสู้และแสดงความแข็งแกร่ง ความว่องไว และพลังของนักรบมาซาย ประวัติศาสตร์ของชนมาซายนั้นกล่าวว่า ในช่วงแรกการเต้นรำเป็นการแสดงของนักรบหนุ่มสำหรับเป็นวิธคฝึกฝนความสามารถในการกระโดดและกระโจนของพวกเขา ซึ่งเป็นสิ่งจำเป็นสำหรับการล่าสัตว์และการต่อสู้ เริ่มมีการแสดงเต้นรำในโอกาสทางวัฒนธรรมที่สําคัญ เช่นในงานสมรส พิธีกรรมทางศาสนา และเทศกาลอื่น ๆ เนื่องจากการเต้นรำถูกพัฒนาให้เป็นระเบียบพิธีมากขึ้น
ฟรันซิสโก โรดริเกซ

ฟรันซิสโก อันโตนิโอ โรดริเกซ โปเบดา (เกิดวันที่ 24 พฤศจิกายน ค.ศ. 1938) เป็นนักการเมืองชาวปานามาที่ดำรงตำแหน่งประธานาธิบดีปานามาเฉพาะกาลใน ค.ศ. 1989
ชีวิตช่วงต้น.
โรดริเกซเกิดที่จังหวัดเอร์เรรา
ประธานาธิบดีเฉพาะกาล.
โรดริเกซขึ้นเป็นประธานาธิบดีปานามาเฉพาะกาลในวันที่ 1 กันยายน ค.ศ. 1989 หลังมานูเอล โซลิส ปัลมา ลาออก เขาสละตำแหน่งในวันที่ 20 ธันวาคม ค.ศ. 1989 หลังการรุกรานปานามาโดยสหรัฐและการจับกุมมานูเอล อันโตนิโอ โนริเอกา ผู้นำโดยพฤตินัย เขาเป็นหนึ่งในผู้นำหุ่นเชิดของโนริเอกา ผู้นำหุ่นเชิดเหล่านั้นได้รับฉายาในปานามาว่าเป็น "ประธานาธิบดีกระดาษทิชชู" เนื่องจาก "เอาไว้ใช้แล้วทิ้ง"
ชีวิตช่วงหลัง.
ใน ค.ศ. 1994 โรดริเกซได้รับการอภัยโทษจากประธานาธิบดีกิเยร์โม เอนดารา จากอาชญากรรมใด ๆ ที่ก่อขึ้นในสมัยโนริเอกา เขาอยู่ในพรรคปฏิวัติประชาธิปไตย
คราวด์สไตรก์

คราวด์สไตรก์โฮลดิงส์  เป็นบริษัทเทคโนโลยีด้านความปลอดภัยทางไซเบอร์ของสหรัฐ มีสำนักงานใหญ่ตั้งอยู่ในออสติน รัฐเท็กซัส โดยให้การป้องกันปริมาณงานบนคลาวด์และการรักษาความปลอดภัยปลายทาง ข่าวกรองภัยคุกคาม และบริการตอบสนองต่อการโจมตีทางไซเบอร์ บริษัทมีส่วนร่วมในการสืบสวนการโจมตีทางไซเบอร์ที่มีชื่อเสียงหลายครั้ง รวมถึงการแฮกข้อมูลของโซนี่พิคเจอร์สในปี 2014 การโจมตีทางไซเบอร์ต่อคณะกรรมการแห่งชาติของพรรคเดโมแครต (ดีเอ็นซี) ในปี 2015–2016 และ การรั่วไหลของอีเมลในปี 2016 ที่เกี่ยวข้องกับดีเอ็นซี ในเดือนกรกฎาคม 2024 การอัปเดตซอฟต์แวร์ความปลอดภัยอย่างผิดพลาดส่งผลให้คอมพิวเตอร์ทั่วโลกขัดข้อง ส่งผลกระทบต่อการเดินทางทางอากาศ สถานีกระจายเสียง และบริการอื่น ๆ
สึบาซะ ฮนดะ

สึบาซะ ฮนดะ (; โรมาจิ: "Honda Tsubasa"; เกิดวันที่ 27 มิถุนายน ค.ศ. 1992) เป็นนักแสดงและนางแบบชาวญี่ปุ่น
อาชีพ.
ในกลางปี ค.ศ. 2006 ฮนดะเข้าสู่วงการบันเทิงหลังจากถูกแมวมองถึงเจ็ดคนในวันเดียวกัน ต่อมาเธอได้เปิดตัวในฐานะนางแบบพิเศษให้กับนิตยสาร "Seventeen" ในปีเดียวกัน ในปี ค.ศ. 2007 เธอเปลี่ยนมาทำงานเป็นนางแบบพิเศษให้กับ "Love Berry" และตั้งแต่เดือนมกราคม ค.ศ. 2010 เธอก็ได้เปลี่ยนมาทำงานเป็นนางแบบพิเศษให้กับ "Non-no"
ตั้งแต่เดือนเมษายน ค.ศ. 2012 ถึงเดือนพฤษภาคม ค.ศ. 2013 เธอทำหน้าที่ผู้ช่วยในรายการทอล์กโชว์ "A-Studio" ของบริษัททีบีเอสโฮลดิ้งส์ โดยมี Shōfukutei Tsurube II เป็นผู้ดำเนินรายการ ในเดือนพฤศจิกายน ค.ศ. 2012 เธอได้เปิดตัวในวงการภาพยนตร์โดยรับบทนำในภาพยนตร์เรื่อง "" ในเดือนกรกฎาคม ค.ศ. 2013 เธอปรากฏตัวเป็นพิธีกรในรายการเพลงช่วงดึก "Music Dragon" ทางช่องนิปปงทีวี ในเดือนกรกฎาคม ค.ศ. 2015 เธอได้รับบทนางเอกในละครแนวเก็ตสึกุของสถานีฟูจิเทเลวิชัน เรื่อง "Koinaka"
ดอยผาแง่ม (จังหวัดเชียงใหม่)

ดอยผาแง่ม บ้างเรียก ดอยคาผาแง่ม ภาษากะเหรี่ยงเรียก เก๊อะเจ่อพะโดะพาแง่โข่ (แปลว่า ยอดดอยตัวผู้หรือดอยผู้ชาย) เป็นดอยในตำบลแม่วิน อำเภอแม่วาง จังหวัดเชียงใหม่ สูง 1,819 เมตร
สันดอยคาผาแง่มเป็นขุนตาน้ำของน้ำแม่วาง ฝั่งแม่วางเป็นหน้าผาสูงชัน ฝั่งแม่แจ่มนั้นเป็นป่าดิบเขาคนปกาเกอะญอเรียกป่าแถบนั้นว่า "เก่อเนอหมื่อ" ดอยผาแง่มเป็นแหล่งที่อยู่ของสัตว์ต่าง ๆ เช่น เสือ เลียงผา เก้ง กวาง หมูป่า หมาป่า ไก่ฟ้า กบภูเขา เป็นต้น พืชพันธุ์ที่พบ เช่น กุหลาบพันปี ดงพญาเสือโคร่งที่ออกดอกสะพรั่งในฤดูหนาว และมีแม่ขะนิ้งหรือเกล็ดน้ำค้าง เมื่อ พ.ศ. 2542 คณะศรัทธาได้ร่วมกันสร้างสถูปพระบรมธาตุขุนวางขึ้น ให้คนได้มาสักการะบูชา
นิยายวีรคติอัศวิน

นิยายวีรคติอัศวิน  เป็นประเภทของเรื่องเล่าร้อยกรองหรือร้อยแก้วที่ได้รับความนิยมในหมู่ชนชั้นสูงของยุโรปสมัยกลางตอนกลางและสมัยใหม่ตอนต้น มีเนื้อหาเกี่ยวกับการผจญภัยที่เต็มไปด้วยความมหัศจรรย์ บางครั้งก็แฝงปรากฏการณ์เหลือเชื่อ ตามปกติตัวเอกของเรื่องจะเป็นอัศวินพเนจรผู้เปี่ยมไปด้วยคุณสมบัติของวีรบุรุษและออกเดินทางเพื่อปฏิบัติภารกิจบางอย่าง นิยายประเภทนี้พัฒนาต่อยอดมาจากมหากาพย์โบราณเมื่อเวลาผ่านไป โดยเฉพาะอย่างยิ่ง "การเน้นเรื่องความรักและจรรยามารยาทในราชสำนักทำให้นิยายเหล่านี้แตกต่างจากเพลงขับวีรกรรมและมหากาพย์ประเภทอื่น ๆ ซึ่งเน้นวีรกรรมการรบของชายชาตรีมากกว่า"
วรรณกรรมประชานิยมยังดึงเอาแก่นเรื่องต่าง ๆ ในนิยายวีรคติอัศวินมาใช้ แต่มีเจตนาแฝงนัย เสียดสี หรือล้อเลียนเจือปน นิยายวีรคติอัศวินมักนำตำนาน เทพนิยาย และประวัติศาสตร์มาดัดแปลงให้เข้ากับรสนิยมของผู้อ่านและผู้ฟัง แต่เมื่อถึงประมาณ ค.ศ. 1600 นิยายประเภทนี้ก็เสื่อมความนิยมลง มิเกล เด เซร์บันเตส ได้ล้อเลียนนิยายเหล่านี้ผ่านนวนิยายเรื่อง "ดอนกิโฆเต้ แห่งลามันช่า ขุนนางต่ำศักดิ์นักฝัน" อันโด่งดังของเขา อย่างไรก็ตาม ภาพลักษณ์ของ "สมัยกลาง" ในสมัยใหม่กลับได้รับอิทธิพลจากนิยายวีรคติอัศวินมากกว่าวรรณกรรมประเภทอื่นใดจากสมัยเดียวกัน คำว่า "สมัยกลาง" จึงมักชวนให้นึกถึงภาพอัศวิน ดรุณีตกทุกข์ มังกร และกลไกการเล่าเรื่องแนววีรคติอื่น ๆ
นิยายวีรคติอัศวินในสมัยแรกแต่งเป็นร้อยกรองภาษาฝรั่งเศสเก่า ภาษานอร์ม็องอังกฤษ ภาษาอุตซิตา และภาษาอาร์เปอตัง ภายหลังจึงเริ่มแต่งเป็นภาษาสเปน ภาษาโปรตุเกส ภาษาอังกฤษ ภาษาอิตาลี (กวีนิพนธ์ซิซิลี) และภาษาเยอรมัน ในช่วงต้นคริสต์ศตวรรษที่ 13 มีการแต่งเป็นร้อยแก้วมากขึ้นเรื่อย ๆ นิยายวีรคติอัศวินในสมัยหลัง (โดยเฉพาะอย่างยิ่งนิยายที่มีต้นกำเนิดจากฝรั่งเศส) มีแนวโน้มอย่างเด่นชัดที่จะเน้นแก่นเรื่องแนวรักเทิดทูน เช่น ความเชื่อมั่นศรัทธาแม้ในยามยากลำบาก เป็นต้น
เซาเทิร์นแปซิฟิก 4449

เซาเทิร์นแปซิฟิก 4449  หรือที่รู้จักกันในชื่อ เดย์ไลต์ (Daylight) เป็นรถจักรไอน้ำชั้น GS-4 ประเภท 4-8-4 "นอร์เทิร์น" ของเซาเทิร์นแปซิฟิกเรลโรด (SP) เป็นตัวอย่างที่ยังหลงเหลืออยู่เพียงคันเดียวและเป็นหนึ่งในสองรถจักรไอน้ำชั้น GS ที่ยังเหลือรอด ส่วนอีกคันคือ GS-6 หมายเลข 4460 จัดแสดงอยู่ที่พิพิธภัณฑ์การขนส่งแห่งชาติในเมืองเซนต์หลุยส์ รัฐมิสซูรี GS ย่อมาจาก "เจเนรัลเซอร์วิส" (General Service) หรือ "โกลเดนสเตต" (Golden State) ซึ่งเป็นชื่อเล่นของรัฐแคลิฟอร์เนีย อันเป็นสถานที่ที่รถจักรนี้เคยให้บริการ
รถจักรไอน้ำคันนี้สร้างขึ้นโดยบริษัท Lima Locomotive Works ในเมืองลีมา รัฐโอไฮโอ เมื่อเดือนพฤษภาคม ค.ศ. 1941 สำหรับบริษัทเซาเทิร์นแปซิฟิกเรลโรด (Southern Pacific Railroad) ตัวรถได้รับการทาสีแบบ "Daylight" ซึ่งเป็นสีแดงส้มอันเป็นเอกลักษณ์สำหรับตู้รถไฟโดยสารชื่อเดียวกัน โดยทำหน้าที่ลากจูงขบวนรถไฟชุดนี้ตลอดระยะเวลาการใช้งานส่วนใหญ่ รถจักรหมายเลข 4449 ปลดประจำการจากการเดินรถเชิงพาณิชย์ในปี ค.ศ. 1956 และถูกเก็บรักษาไว้ ในปี ค.ศ. 1958 เซาเทิร์นแปซิฟิกได้บริจาครถจักรคันนี้ให้แก่เมืองเมืองพอร์ตแลนด์ รัฐออริกอน ทางการเมืองจึงนำไปจัดแสดงแบบอยู่กับที่ใกล้กับสวนสนุก Oaks Amusement Park ซึ่งอยู่ที่นั่นจนถึงปี ค.ศ. 1974
หลังจากนั้นรถจักรหมายเลข 4449 ก็ได้รับการบูรณะอีกครั้งเพื่อใช้งานในขบวนรถไฟอิสรภาพ (American Freedom Train) ซึ่งวิ่งไปทั่ว 48 รัฐติดต่อกันของสหรัฐ เพื่อเฉลิมฉลองวาระครบรอบ 200 ปีของสหรัฐอเมริกาในปี ค.ศ. 1976 ปัจจุบันรถจักรไอน้ำคันนี้ยังคงทำหน้าที่ลากขบวนรถท่องเที่ยวพิเศษตั้งแต่ปี ค.ศ. 1984 เป็นต้นมา
ปัจจุบัน หัวรถจักรนี้ประจำการอยู่ที่ศูนย์มรดกทางรถไฟออริกอน (Oregon Rail Heritage Center) ในเมืองพอร์ตแลนด์ รัฐออริกอน โดยได้รับการดูแลรักษาโดยกลุ่มอาสาสมัครที่ไม่แสวงหาผลกำไรชื่อ "The Friends of SP 4449" อีกทั้งในปี ค.ศ. 1983 ผู้อ่านนิตยสาร "Trains" ได้โหวตเลือกให้ 4449 เป็นรถจักรไอน้ำที่ได้รับความนิยมมากที่สุดในสหรัฐ
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
เบสบอลทีมชาติไทยรุ่นอายุไม่เกิน 18 ปี

เบสบอลทีมชาติไทยรุ่นอายุไม่เกิน 18 ปี เป็นทีมระดับชาติอายุไม่เกิน 18 ปี ที่เป็นตัวแทนของประเทศไทยในการแข่งเบสบอลระดับนานาชาติ ปัจจุบันทีมนี้อยู่ในอันดับที่ 50 ของโลกโดยสหพันธ์เบสบอลและซอฟต์บอลโลก ซึ่งพวกเขาแข่งกันในศึกเบสบอลเวิลด์คัพ รุ่นอายุไม่เกิน 18 ปี ในทุกสองปี
โรงเรียนอุดมดรุณี

โรงเรียนอุดมดรุณี (อังกฤษ: Udomdarunee School; ย่อ: อ.ด./UD) หรือในอดีตคือ โรงเรียนสตรีประจำจังหวัดสุโขทัย "อุดมดรุณี" เป็นโรงเรียนรัฐบาลมัธยมศึกษาขนาดใหญ่พิเศษ ในอำเภอเมืองสุโขทัย จังหวัดสุโขทัย สังกัดสำนักงานเขตพื้นที่การศึกษามัธยมศึกษาสุโขทัย เป็นโรงเรียนที่มีสัดส่วนนักเรียนหญิงสูงกว่านักเรียนชายราว 12:1 คน ปัจจุบันรับนักเรียนแบบสหศึกษา เป็นโรงเรียนประธานสหศึกษาเขตพระแม่ย่า และเป็นโรงเรียนสตรีแห่งแรกในจังหวัดสุโขทัย
ประวัติ.
เดิมทีโรงเรียนอุดมดรุณี เป็นส่วนหนึ่งของโรงเรียนประจำจังหวัดสุโขทัย "สุโขทัยวิทยาคม" ที่ก่อตั้งในปีพ.ศ. 2441 โดยในขณะนั้น รับนักเรียนแบบสหศึกษา มีที่ตั้งอยู่บริเวณเหนือวัดราชธานี จนวันที่ 29 พฤษภาคม 2448 ทางโรงเรียนก็ได้ย้ายไปยังบริเวณหลังตลาดธานี หรือบริเวณสนามเด็กเล่น เชิงสะพานพระร่วง
ในปีพ.ศ. 2461 โรงเรียนก็ได้แยกโรงเรียนเป็นสองโรงเรียนคือ โรงเรียนชายประจำจังหวัดสุโขทัย "สุโขทัยวิทยาคม" และโรงเรียนสตรีประจำจังหวัดสุโขทัย "อุดมดรุณี" จากนั้นในวันที่ 26 สิงหาคม 2472 ก็ได้ย้ายโรงเรียนชายประจำจังหวัดสุโขทัย "สุโขทัยวิทยาคม" ไปเปิดใหม่บริเวณใต้วัดไทยชุมพล แล้วให้ส่วนที่เดิมให้เป็นโรงเรียนสตรีประจำจังหวัดสุโขทัย "อุดมดรุณี"
ต่อมาในวันที่ 16 กุมภาพันธ์ พ.ศ. 2474 พระบาทสมเด็จพระปกเกล้าเจ้าอยู่หัว รัชกาลที่ ๗ มีพระบรมราชโองการ ยุบรวมบางมณฑลและบางจังหวัด โดยจังหวัดสุโขทัย ถูกยุบเลิกและโอน อำเภอสุโขทัยธานี อำเภอบ้านไกร อำเภอคลองตาล กิ่งอำเภอลานหอย และกิ่งอำเภอโตนด มาขึ้นการปกครองกับจังหวัดสวรรคโลก ทำให้โรงเรียนมีสถานะเป็นโรงเรียนสตรีประจำอำเภอสุโขทัยธานี "อุดมดรุณี" แต่ในอีก 8 ปีต่อมา วันที่ 17 เมษายน พ.ศ. 2482 มีการเปลี่ยนแปลงชื่อจังหวัดสวรรคโลก เป็นจังหวัดสุโขทัย ทำให้โรงเรียนมีสถานะเป็น โรงเรียนสตรีประจำจังหวัดสุโขทัย "อุดมดรุณี" อีกครั้ง
ในเวลาต่อมาทางโรงเรียนก็ได้ย้ายที่ตั้งมาบริเวณตรงข้ามกับสำนักงานเทศบาลเมืองสุโขทัยและตั้งตรงมาโดยตลอดจนถึงปัจจุบัน ภายหลังก็ได้ปรับจากโรงเรียนสตรี มาเป็นโรงเรียนสหศึกษามาจนถึงปัจจุบัน
ข้อมูลทั่วไป.
ชื่อภาษาไทย: อุดมดรุณี
ชื่อภาษาอังกฤษ: Udomdarunee
ตัวย่อ:  อ.ด. / UD
ที่อยู่: เลขที่ 351 ถนนจรดวิถีถ่อง ตำบลธานี อำเภอเมืองสุโขทัย จังหวัดสุโขทัย
จำนวนนักเรียนและบุคลากร: นักเรียน 2,094 คน
วิสัยทัศน์: ภายในปี 2571 ผู้เรียนเป็นบุคคลแห่งการเรียนรู้ มีสมรรถนะแห่งศตวรรษที่ 21 ประพฤติตนตามวิถีชนคนคุณธรรม
คติ: วิสาสา ปรมาญาติ (ความคุ้นเคย เป็นญาติอย่างยิ่ง)
เพลง: มาร์ชโรงเรียนอุดมดรุณี (เพลงมาร์ช)
สัญลักษณ์ประจำโรงเรียน.
นางนพมาศถือดอกประทีป
พื้นที่เเละอาคารสถาน.
โรงเรียนอุดมดรุณีมีพื้นที่ทั้งหมด 19 ไร่ 1 งาน หรือประมาณ 30,800 ตารางเมตร เป็นที่ดินประเภท ได้รับบริจาคหรือให้ใช้
โดยโรงเรียนอุดมดรุณีมีความหนาแน่นนักเรียนต่อพื้นที่คิดเป็นนักเรียน 1 คนต่อ 14 ตารางเมตร เป็นโรงเรียนที่มีความหนาแน่นของนักเรียนสูงสุดในจังหวัดสุโขทัย
วิชาการ แผนการเรียน.
โรงเรียนอุดมดรุณีมีเขตพื้นที่บริการในพื้นที่
สหวิทยาเขตพระแม่ย่า.
"ดูเพิ่มเติมที่บทความ รายชื่อโรงเรียนในจังหวัดสุโขทัย"
โรงเรียนอุดมดรุณีเป็นโรงเรียนประธานสหวิทยาเขตพระแม่ย่า รับผิดชอบโรงเรียนในสังกัดสำนักงานพื้นที่การศึกษามัธยมศึกษาสุโขทัย พื้นที่อำเภอกงไกรลาสและอำเภอคีรีมาศ โดยมีโรงเรียนในสังกัดทั้งหมด 6 โรงเรียน ได้แก่ โรงเรียนอุดมดรุณี (ประธานสหวิทยาเขต) โรงเรียนกงไกรลาศวิทยา โรงเรียนไกรในวิทยาคม รัชมังคลาภิเษก โรงเรียนหนองตูมวิทยา โรงเรียนคีรีมาศพิทยาคม โรงเรียนบ้านใหม่เจริญผลพิทยาคม
มังรายศาสตร์

มังรายศาสตร์ หรือ วินิจฉัยมังราย  หมายถึง คำพิพากษาของพญามังราย เป็นหนังสือกฎหมายที่ได้รวบรวมเรียบเรียงมาจากหนังสือธรรมศาสตร์ซึ่งเป็นคัมภีร์กฎหมายเก่าแก่ของอินเดีย ถือเป็นกฎหมายเก่าแก่ที่สุดของอาณาจักรล้านนา 
เนื้อหาต่าง ๆ มีที่มาจากจารีตประเพณีของสังคม เช่น ความเชื่อ ค่านิยม เนื้อหาในเล่มถูกคัดลอกจากข้อความเดิมต่อ ๆ กันมา บางตอนมีข้อความเพิ่มเติมเข้าไปในสมัยหลัง เนื้อหากล่าวถึงประวัติศาสตร์อันเกี่ยวข้องกับพญามังราย จุดประสงค์การเขียนมีการบัญญัติกฎหมายแบ่งเป็น 27 หมวดหมู่ ได้แก่ หนีศึก คนตายกลางสนามรบ รบศึกกรณีได้หัวและกรณีไม่ได้หัวข้าศึกมา เสนาอมาตย์ตาย ให้ไพร่มีเวรผลัดเปลี่ยนกัน ไพร่กู้เงินขุน ไพร่สร้างไร่นา ไพร่ที่ขุนไม่ควรรับไปเป็นข้า ข้าขอรับมรดก ข้าพระยาไปอยู่กินกับไพร่ ลักษณะนายที่ดีและนายที่เลว ความผิดร้ายแรงซึ่งยอมให้ฆ่าผู้กระทำผิดได้ โทษประหารชีวิต โทษหนักสามสถาน การพิจารณาความให้ดูเหตุ 4 ประการ ตัดสินความไม่ถูกต้องอันควรเพิกถอนเสีย 8 ประการ อายุความยี่สิบปี สาเหตุวิวาทกัน 16 ประการ ลักษณะหมั้น ลักษณะหย่า การแบ่งสินสมรส ลักษณะมรดก ลักษณะหนี้ ลักษณะวิวาท (ด่ากันตีกัน) ลักษณะใส่ความกัน ลักษณะลักทรัพย์และลักพา ลักษณะซ่อน อำ และลัก
ฉบับเก่าแก่ที่สุด คือ ฉบับลานนาสีโหภิกขุ จากวัดเสาไห้ จังหวัดสระบุรี (คัดลอก พ.ศ. 2343) ฉบับที่สอง เป็นของไกรศรี นิมมานเหมินท์ ซึ่งคัดจากต้นฉบับของกงสุลฝรั่งเศส ประจำเชียงใหม่ (คัดลอก พ.ศ. 2482) ฉบับที่สาม จากวัดเชียงมั่น จังหวัดเชียงใหม่ ฉบับที่สี่ เก็บรักษาที่มหาวิทยาลัยเชียงใหม่ อีกฉบับเก่าแก่คือ จารบนใบลาน จาร จ.ศ. 1203 (พ.ศ. 2384) สภาพเสียหายบางส่วน เก็บรักษาที่หอไตร วัดแม่คือ จังหวัดเชียงใหม่ ส่วนฉบับรองที่มีผู้ปริวรรตและทำการศึกษาแล้ว ได้แก่ ฉบับวัดไชยสถาน อำเภอสารภี จังหวัดเชียงใหม่ ฉบับวัดหมื่นกอง จังหวัดเชียงใหม่ ฉบับวัดกิตติวงศ์ จังหวัดแม่ฮ่องสอน และฉบับนอตอง
การรถไฟนิวยอร์กเซ็นทรัล

การรถไฟนิวยอร์กเซ็นทรัล  (สัญลักษณ์ NYC) เป็นการรถไฟที่ดำเนินกิจการหลักในบริเวณแถบเกรตเลกส์และมิดแอตแลนติกของสหรัฐ ทำหน้าที่เชื่อมเมืองสำคัญทางตะวันออกได้แก่ เขตมหานครนิวยอร์กและบอสตัน ไปยังเมืองสำคัญทางตะวันตกกลาง (มิดเวสต์) ได้แก่ ชิคาโกและเซนต์หลุยส์ เส้นทางรถไฟยังผ่านเมืองสำคัญอื่น ๆ เช่น ออลบานี บัฟฟาโล คลีฟแลนด์ ซินซินแนติ ดีทรอยต์ รอเชสเตอร์ และซีราคิวส์ สำนักงานใหญ่ตั้งอยู่ที่อาคารนิวยอร์กเซ็นทรัล (New York Central Building) ในนครนิวยอร์ก โดยอาคารนี้ตั้งอยู่ติดกับสถานีที่ใหญ่ที่สุดของบริษัทนั่นคือ สถานีแกรนด์เซ็นทรัล (Grand Central Terminal)
การรถไฟนิวยอร์กเซ็นทรัลก่อตั้งขึ้นใน ค.ศ. 1853 โดยการรวมบริษัทรถไฟหลายแห่งที่ดำเนินกิจการอยู่ก่อนหน้านั้นเข้าด้วยกัน ต่อมาใน ค.ศ. 1968 บริษัทได้ควบรวมกิจการกับคู่แข่งสำคัญอย่างการรถไฟเพนซิลเวเนีย (Pennsylvania Railroad) กลายเป็นบริษัทเพนน์เซ็นทรัลทรานสปอร์เทชัน (Penn Central Transportation Company) แต่ทว่า บริษัทใหม่นี้ประสบปัญหาทางการเงินและต้องล้มละลายใน ค.ศ. 1970 รัฐบาลกลางเข้ามาให้การสนับสนุนอย่างมากและใน ค.ศ. 1976 บริษัทก็ฟื้นฟูขึ้นใหม่ในชื่อคอนเรล (Conrail) ต่อมาคอนเรลถูกแบ่งออกเป็นบริษัทต่าง ๆ ใน ค.ศ. 1999 โดยเส้นทางรถไฟส่วนใหญ่ของนิวยอร์กเซ็นทรัลเดิมถูกโอนไปเป็นของซีเอสเอกซ์ทรานสปอร์เทชัน (CSX Transportation) ส่วนเส้นทางรถไฟส่วนใหญ่ของเพนซิลเวเนียเดิมถูกโอนไปเป็นของการรถไฟนอร์ฟอล์กเซาเทิร์น (Norfolk Southern Railway)
นิวยอร์กเซ็นทรัลมีเส้นทางรถไฟครอบคลุมหลายรัฐในสหรัฐได้แก่ นิวยอร์ก เพนซิลเวเนีย โอไฮโอ มิชิแกน อินดีแอนา อิลลินอย แมสซาชูเซตส์ และเวสต์เวอร์จิเนีย นอกจากนี้ยังมีเส้นทางรถไฟบางส่วนในรัฐออนแทรีโอและเกแบ็ก ของประเทศแคนาดา ข้อมูล ณ สิ้นปี ค.ศ. 1925 นิวยอร์กเซ็นทรัลมีทางรถไฟยาว 11,584 ไมล์ (18,643 กิโลเมตร) และรางรถไฟรวม 26,395 ไมล์ (42,479 กิโลเมตร) ข้อมูล ณ สิ้นปี ค.ศ. 1967 ทางรถไฟลดลงเหลือ 9,696 ไมล์ (15,604 กิโลเมตร) และรางรถไฟรวม 18,454 ไมล์ (29,699 กิโลเมตร)
ซุซุลวีน

ซุซุลวีน ([sṵsṵlwɪ̀ɰ̃]; เกิด 22 เมษายน พ.ศ. 2495) เป็นนักการเมืองหญิงชาวพม่า และเคยเป็นสุภาพสตรีหมายเลขหนึ่งของพม่า ด้วยเป็นภรรยาของทีนจอ อดีตประธานาธิบดีพม่า เธอดำรงตำแหน่งเป็นสมาชิกสภาผู้แทนราษฎรอำเภอโต้น-กวะตั้งแต่ พ.ศ. 2555
ประวัติ.
ซุซุลวีนเป็นธิดาของอู้ลวีน อดีตทหารผ่านศึก และอดีตรองนายกรัฐมนตรีจากพรรคโครงการสังคมนิยมพม่า และเป็นหนึ่งในสมาชิกผู้ก่อตั้งพรรคสันนิบาตแห่งชาติเพื่อประชาธิปไตย เธอสืบสันดานจากเจ้าชายมองมองทิน เจ้าชายจากราชวงศ์โก้นบอง และเจ้าชายพระองค์นี้มีพระมารดาคือเจ้าหญิงเจาะปวาซอ  เจ้านายราชวงศ์บ้านพลูหลวงแห่งกรุงศรีอยุธยา
ซุซุลวีนถูกส่งไปศึกษาที่สหรัฐตั้งแต่ยังเด็ก ก่อนกลับมาศึกษาต่อในระดับอุดมศึกษาที่สถาบันการศึกษาย่างกุ้ง (ปัจจุบันคือมหาวิทยาลัยการศึกษาย่างกุ้ง) ที่ประเทศพม่า จากนั้นได้ศึกษาต่อระดับปริญญาโทที่มหาวิทยาลัยย่างกุ้งจนสำเร็จการศึกษาศิลปศาสตรมหาบัณฑิต และศึกษาต่อในระดับปริญญาโทจนสำเร็จการศึกษาจากมหาวิทยาลัยซิดนีย์ ประเทศออสเตรเลีย
ซุซุลวีนสมรสกับทีนจอ ซึ่งเป็นชาวพม่าเชื้อสายมอญเมื่อ พ.ศ. 2516 ทั้งคู่ไม่มีบุตรด้วยกัน
การทำงาน.
นักการศึกษา.
ซุซุลวีนเริ่มเข้าทำงานสำนักงานวิจัยการศึกษาแห่งประเทศพม่าหลังสำเร็จการศึกษา เธอทำงานอยู่ที่นั่นราวสิบปี จึงย้ายไปทำงานกับยูนิเซฟตั้งแต่ พ.ศ. 2533 ถึง พ.ศ. 2548 ต่อมาเธอทำงานเป็นที่ปรึกษาอิสระให้โครงการศึกษาต่อของพระภิกษุสงฆ์ จากนั้นได้ก่อตั้งองค์กรไม่แสวงหากำไรชื่อว่า "นักการศึกษาหงสา" (Hantha Educators) เมื่อ พ.ศ. 2549 ด้วยความร่วมมือจากพระภิกษุผู้มีอิทธิพลในท้องถิ่น มุ่งพัฒนาและปรับปรุงการศึกษาของคณะสงฆ์แบบดั้งเดิม การดูแลเด็กช่วงปฐมวัย เธอยึดมั่นในการสอนให้เด็กเป็นศูนย์กลางและใช้การคิดเชิงวิพากษ์
นักการเมือง.
ซุซุลวีนถูกเลือกให้ไปดำรงตำแหน่งเป็นสมาชิกสภาผู้แทนราษฎรอำเภอโต้น-กวะ จากการเลือกตั้งซ่อมเมื่อ พ.ศ. 2555 และในช่วงการเลือกตั้งเมื่อ พ.ศ. 2558 เธอมีส่วนในการร่างรัฐบัญญัติการศึกษาแห่งชาติ ซึ่งเกิดประเด็นโต้เถียงอย่างหนัก ตามมาด้วยการประท้วงจากนักเรียนและนักศึกษาทั่วประเทศใน พ.ศ. 2558 นอกจากนี้เธอยังเคยดำรงตำแหน่งประธานคณะกรรมการความสัมพันธ์ระหว่างประเทศของสภาผู้แทนราษฎร
สนามบินปราจีนบุรี

สนามบินทหารบกปราจีนบุรี  หรือ สนามบินมณฑลทหารบกที่ 12 หรือ สนามบินค่ายจักรพงษ์ หรือ สนามบินปราจีนบุรี เป็นฐานบินของมณฑลทหารบกที่ 12 กองทัพบกไทย ตั้งอยู่ภายในค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี 
ประวัติ.
สนามบินปราจีนบุรี ไม่ปรากฏปีที่ก่อตั้งแต่ชัด แต่จากการสืบค้นมีปรากฏบนฐานข้อมูลของหอสมุดแห่งชาติในหนังสือพิมพ์ประชาชาติเมื่อวันที่ 16 มิถุนายน พ.ศ. 2477 กล่าวถึงในหัวข้อข่าวเบ็ดเตล็ดถึงอากาศยานจำนวน 6 ลำของกองทัพได้เดินทางไปยังจังหวัดปราจีนบุรี ซึ่งหนึ่งในเครื่องบินทั้ง 6 ลำนั้นถูกระบุว่าประสบอุบัติเหตุร่อนลงฉุกเฉิน ทำให้มีการแก้ข่าวจาก สิบโท โต๊ะ ซึ่งถูกกล่าวถึงว่าประสบเหตุว่าตนสามารถนำเครื่องร่อนลงอย่างปลอดภัยที่สนามบินปราจีนบุรี
ในระหว่างปี พ.ศ. 2483-2484 มีการวางกำลังทางอากาศของกองบินน้อยที่ 3 จำนวน 1 ฝูงบิน ในกรณีพิพาทอินโดจีนเพื่อสนับสนุนการปฏิบัติการภาคพื้นดินของกองทัพภาคบูรพา
ในคืนวันที่ 8 และ 9 มกราคม พ.ศ. 2484 ฝรั่งเศสได้ส่งเครื่องบินทิ้งระเบิดแบบฟาร์มัง (Farman) จำนวน 2 ลำเข้ามาทิ้งระเบิดในจังหวัดปราจีนบุรีและนครราชสีมา ทำให้สนามบินปราจีนบุรีได้รับความเสียหายพร้อมด้วยอากาศยานที่ประจำการในสนามบินส่วนหนึ่ง ขณะที่เครื่องบินหลักของกองทัพไทยคือนาโกยาไม่ได้รับความเสียหายเนื่องจากถอนกำลังกลับไปที่ฐานทัพอากาศดอนเมืองแล้ว
สนามบินปราจีนบุรีได้รับการประกาศให้เป็นสนามบินอนุญาตในปี พ.ศ. 2498 และยังคงสถานะอยู่จนถึงปัจจุบัน
บทบาทและปฏิบัติการ.
กองทัพบกไทย.
สนามบินปราจีนบุรี อยู่ในความดูแลของ มณฑลทหารบกที่ 12 เป็นที่ตั้งหลักของชุดปฏิบัติการบินทหารบก กองกำลังบูรพา สนับสนุนอากาศยานในการปฏิบัติการในพื้นที่ของกองกำลังบูรพาและมณฑลทหารบกที่ 12
หน่วยในฐานบิน.
หน่วยบินที่วางกำลังในสนามบินปราจีนบุรีในปัจจุบัน ประกอบไปด้วย
สิ่งอำนวยความสะดวก.
สนามบินปราจีนบุรี ตั้งอยู่ภายในค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี ซึ่งนอกจากจะใช้งานในการบินแล้ว ยังถูกใช้เป็นพื้นที่ในการประกอบพิธีการตรวจพลหรือสวนสนามของมณฑลทหารบกที่ 12 และกองพลทหารราบที่ 2 รักษาพระองค์ 
ลานบิน.
สนามบินปราจีนบุรี ประกอบด้วยทางวิ่งความยาว ความกว้าง อยู่เหนือจากระดับน้ำทะเล ทิศทางรันเวย์คือ 17/35 หรือ 170° และ 350° พื้นผิวแอสฟอลต์คอนกรีต
การรถไฟลอนดอนและตะวันออกเฉียงเหนือ

การรถไฟลอนดอนและตะวันออกเฉียงเหนือ (LNER) เป็นบริษัทเดินรถไฟที่มีขนาดใหญ่เป็นอันดับสอง (รองจาก LMS) ในกลุ่ม “บิกโฟร์” (Big Four) ที่ก่อตั้งขึ้นตามพระราชบัญญัติการรถไฟ ค.ศ. 1921 ของสหราชอาณาจักร ดำเนินกิจการตั้งแต่วันที่ 1 มกราคม ค.ศ. 1923 จนถึงวันโอนกิจการไปเป็นของรัฐเมื่อวันที่ 1 มกราคม ค.ศ. 1948 หลังจากนั้น LNER ก็ถูกแบ่งออกเป็นการรถไฟอังกฤษ (British Rail) เขตตะวันออก, เขตตะวันออกเฉียงเหนือ และเขตสกอตแลนด์บางส่วน
คุโรคาวะ เมอิ

คุโรคาวะ เมอิ (; โรมาจิ: "Kurokawa Mei"), เกิดเมื่อวันที่ 13 พฤษภาคม ค.ศ. 1987 ที่เมืองนิชิโตเกียว กรุงโตเกียว ประเทศญี่ปุ่น ชื่อเล่น เมย์ ชื่อเล่นของเธอมาจากชื่อเดือนเกิดของเธอ (เดือนพฤษภาคม) ในภาษาอังกฤษ เป็นนักแสดงและนักร้องชาวญี่ปุ่น เธอได้ปรากฏตัวในละครญี่ปุ่นและภาพยนตร์ญี่ปุ่นหลายเรื่อง รวมถึง ""
ริง ทากานาชิ

ริง ทากานาชิ (; โรมาจิ: "Takanashi Rin"; เกิด 17 ธันวาคม ค.ศ. 1988) เป็นนักแสดงภาพยนตร์และโทรทัศน์ชาวญี่ปุ่น
อาชีพ.
ทากานาชิแสดงนำในภาพยนตร์ที่ดัดแปลงจากนวนิยายญี่ปุ่นเรื่อง "Goth" ในปี ค.ศ. 2007 โดยรับบทหนึ่งในตัวละครหลักชื่อโยรุ โมริโนะ เธอยังแสดงนำในซีรีส์ ซูเปอร์เซ็นไตซีรีส์ ปี ค.ศ. 2009 เรื่อง "ขบวนการซามูไร ชินเคนเจอร์" ในบทมาโกะ ชิราอิชิ/ชิงเก็งพิงก์ ในเดือนกรกฎาคม ค.ศ. 2011 เธอแสดงนำใน "มาสค์ไรเดอร์ดับเบิล Returns" ริง ทากานาชิ เป็นสมาชิกกลุ่ม gravure idol ชื่อ Pink Jam Princess ร่วมกับสมาชิกอีกสี่คน
เธอแสดงร่วมกับ เรียว คาเซะ ในภาพยนตร์ของ อับบาส เคียรอสตามี เรื่อง "ไลก์ซัมวันอินเลิฟ" ในปี ค.ศ. 2012
วัดแสนทอง (อำเภออมก๋อย)

วัดแสนทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอมก๋อย อำเภออมก๋อย จังหวัดเชียงใหม่ ที่ดินตั้งวัดมีเนื้อที่ 3 ไร่ มีที่ธรณีสงฆ์จำนวน 2 แปลง เนื้อที่ 11 ไร่ 3 งาน
วัดแสนทอง หรือมีอีกชื่อคือ วัดบ้านดง ได้รับอนุญาตตั้งเป็นวัด พ.ศ. 2444 ได้รับพระราชทานวิสุงคามสีมาเมื่อ พ.ศ. 2516
อาคารเสนาสนะประกอบด้วย อุโบสถ วิหาร กุฏิ หอระฆัง ศาลาการเปรียญ กุฏิรับรอง โรงครัว ปูชนียวัตถุมีพระพุทธรูปแสนทอง พระพุทธรูปศิลปะเชียงแสน ผู้เฒ่าผู้แก่ชาวอมก๋อยเล่าว่า เดิมพระเจ้าแสนทองเป็นพระพุทธรูปที่มาจากทางภาคกลาง แถบเมืองละโว้ ลพบุรี เมื่อพระนางจามเทวีจะเสด็จมาครองเมืองลำพูน 
พระนางเสด็จขึ้นมาทางเรือตามแม่น้ำปิงและได้นำพระเจ้าแสนทองมาด้วย พอขึ้นมาถึงดอยเกิ้ง อยู่ในเขตอำเภอฮอดก็ได้นำเอาพระเจ้าแสนทองไปประดิศฐานไว้ที่วัดดอยเกิ้ง จากนั้นเกิดมีสงครามกับพม่า พระนางได้สั่งให้นำเอาพระเจ้าแสนทองไปหลบซ่อนไว้ในป่าใกล้ ๆ กับวัดดอยเกิ้ง ปัจจุบันเรียกบริเวณนั้นว่า ห้วยแสนทอง ต่อมาประมาณ 700 ปีที่ผ่านมาชาวลัวะ (ละว้า) ได้มาสร้างถิ่นฐานและได้ไปเอาพระเจ้าแสนทองมาประดิษฐานไว้ที่วัดแสนทอง จากนั้นต่อมาประมาณ 450 ปี ชาวลัวะได้อพยพถิ่นฐานไปอยู่ที่อื่น วัดจึงเป็นวัดร้าง จนครั้นนพระยาอินต๊ะมีตำาแหน่งเป็นพ่อขุนเมืองอมก๋อย จะย้ายพระแสนทองแต่บังคับช้างไม่ได้ จึงมาไว้ทีเดิม
ด้านการศึกษา มีโรงเรียนพระปริยัติธรรมแผนกธรรมเปิดสอน พ.ศ. 2468 นอกจากนี้ในวัดมีห้องสมุดและพิพิธภัณฑ์พระพุทธรูปแสน